b'\n_START_ARTICLE_\nHMS Anemone (M48)\n_START_SECTION_\nPalvelus\n_START_PARAGRAPH_\nHMS Anemone upotti Islannin etel\xc3\xa4puolella (60\xc2\xb015\xe2\x80\xb2N, 15\xc2\xb027\xe2\x80\xb2W ) 7. tammikuuta 1941 Regia Marinan sukellusveneen RN Nanin. Alus pelasti 17. maaliskuuta 94 merimiest\xc3\xa4 vaurioituneelta brittil\xc3\xa4iselt\xc3\xa4 kauppa-alukselta Narivalta, jonka Saksan laivaston sukellusvene U-600 oli torpedoinut. HMS Anemone yritti upottaa pahoin vaurioituneen aluksen tykkitulella tuloksetta. Sukellusvene U-91 upotti lopulta aluksen (50\xc2\xb034\xe2\x80\xb2N, 35\xc2\xb002\xe2\x80\xb2W )._NEWLINE_HMS Anemone ja HMS Pennywort poimivat merest\xc3\xa4 54 merimiest\xc3\xa4 18. maaliskuuta brittil\xc3\xa4iselt\xc3\xa4 kauppalaivalta Canadian Starilta, jonka sukellusvene U-221 oli upottanut torpedoimalla (53\xc2\xb024\xe2\x80\xb2N, 28\xc2\xb034\xe2\x80\xb2W )._NEWLINE_Alus ei ollut palvelusluettelossa lokakuussa 1945. Se myytiin marraskuussa 1949 Pelagosille, joka muutti sen poijuveneeksi Marinens Hovedverftill\xc3\xa4 Hortenissa Norjassa. Alus palasi telakalta 3. lokakuuta 1950 nimettyn\xc3\xa4 Pelikaniksi._NEWLINE_Alus muutettiin valaanpyyntialukseksi 1951 Howaldtswerkell\xc3\xa4 Kieliss\xc3\xa4 Saksassa. Sen viimeinen pyyntikausi oli 1961\xe2\x80\x931962, mink\xc3\xa4 j\xc3\xa4lkeen se makasi ankkurissa. Alus myytiin joulukuussa 1963 Gre\xc3\xa5keriin, \xc3\x98stfold Skipsopphugningille joka nimesi sen \xc3\x98stfoldiksi. Se romutettiin 1. marraskuuta 1964.'